અન્ય ફ્રેન્ચાઈઝીઓનું તો ઠીક, ખુદ ગુજરાત લાયન્સે રાજકોટ તેનું હોમગ્રાઉન્ડ હોવા છતાં લોકલ બોય ચેતેશ્વર પૂજારા ઉપરાંત ગુજરાતના જ ઈરફાન પઠાણ, પ્રિયાંક પંચાલ, ઋષિ કાલરિયામાંથી કોઈને ખરીદવામાં રસ દાખવ્યો નહોતો. ઈરફાને હજુ થોડા દિવસ પહેલાં જ યોજાયેલી સૈયદ મુસ્તાક અલી ટી-૨૦ની મેચમાં શિખર ધવન, યુવરાજસિંહ અને રિષભ પંત જેવા સ્ટાર ખેલાડીઓને ઉપરાછાપરી પેવેલિયનભેગા કરીને પોતાનું ફોર્મ બતાવી આપ્યું હતું. ઓલરાઉન્ડર તરીકે તે ટી-૨૦ ક્રિકેટમાં બરાબર ફિટ બેસતો હોવા છતાં તેની અવગણના અનેક સવાલો ઊભા કરે છે. ગુજરાતની ટીમ તેને ઓછાવત્તા ભાવ સાથે ખરીદી શકી હોત.